Bystrá (vrch v Západných Tatrách)

Bystrá () je najvyšší vrch Západných Tatier na Slovensku. Leží v závere Bystrej doliny nad Pribylinou, približne  severovýchodne od Liptovského Hrádku. 

 Poloha 
Nachádza sa na západe strednej časti Tatier, v podcelku Západné Tatry a ich časti Liptovské Tatry. Leží na území Žilinského kraja, okresu Liptovský Mikuláš a v katastri obce Pribylina.In: Názvy vrchov, dolín, priesmykov a sediel. Bratislava: Úrad geodézie, kartografie a katastra SR, dostupné v archíve. Najbližším sídlom je juhovýchodne situované Podbanské, juhozápadne leží Pribylina a severovýchodne v Poľsku obec Kościelisko. Vrch sa nachádza v Tatranskom národnom parku.

 Opis 
Hôľnato-skalnatá Bystrá vystupuje v južnej rázsoche hlavného hrebeňa Západných Tatier, pričom uzlovým vrchom je blízky Blyšť () v severnej časti mohutného masívu. Hrebeň sa tu delí na dve vetvy; juhozápadne smeruje hrebeň Grúň na Nižnú Bystrú () a Ježovú (), juhovýchodne vedie hrebeň Kobyla na Kotlovú (). Západné svahy klesajú do Gáborovej doliny, ktorá je severnou časťou Račkovej doliny a voda z tejto časti nimi odteká Gáborovým potokom a Račkovou do Belej v povodí Váhu. Južné svahy padajú do Bystrej doliny, odkiaľ voda tečie Veľkým Bystrým plesom a potokom Bystrá a východne leží Kamenistá dolina, odvodňovaná Kamenistým potokom.

Východne sa nachádza Temniak (), Poľská Tomanová (), Smrečiny (), Veľká Kamenistá (), Hlina (), Predný Holý vrch () a Krížna (), južne Holý vrch (), Žerucha (), Kotlová (), Suchý hrádok (), Ježová (), Kečka (), Grúň () a Nižná Bystrá (), západne Nižná Magura (), Ostredok (), Vyšná Magura (), Jakubina (), Hrubý vrch () a Klin () a severne Končistá (), Czubik (), Trzydniowiański Wierch (), Zadni Ornak (), Ornak (), Blyšť (), Kominiarski Wierch (), Stoly () a Wysoka Turnia (). Vrcholom vedie značený turistický chodník. 

 Výhľady 
Turisticky prístupný hôľnato-skalnatý vrchol umožňuje kruhový rozhľad. Vďaka značnej nadmorskej výške a polohe sú viditeľné mnohé vrcholy Západných a Vysokých Tatier, okolité doliny a podhorie na slovenskej i poľskej strane, pri vhodných podmienkach sú však pozorovateľné aj Volovské vrchy, Slovenský raj, Kozie chrbty, Nízke Tatry, Veľká Fatra, Malá Fatra a Oravské Beskydy.

 Turizmus 
Na južnom úpätí vrchu ležia v ľadovcových karoch dve Bystré plesá a nižšie situované pleso Anitino očko. Neďalekým Blyšťom vedie červeno značená hrebeňovka z Pyšného sedla na Volovec. Z jeho vrcholu vedie na Bystrú neznačený chodník, oficiálny značený prístup vedie z Bystrého sedla.

 Prístup 
 po  žltej turistickej značke z Hrdova cez Bystrú dolinu 
 po  modrej značke:
 z Bystrého sedla v hlavnom hrebeni
 z Podbanského cez Kamenistú dolinu a Pyšné sedlo
 z Pribyliny cez Úzku, Račkovu a Gáborovu dolinu a Bystré sedlo

 Referencie 

 Iné projekty 

 Pozri aj 
 Západné Tatry
 Liptovské Tatry
 Tatranský národný park
 Zoznam vrcholov v Západných Tatrách

 Zdroj 
 Poloha na turistickej mape
 Letná turistická mapa VKÚ Harmanec 1:25 000, Západné Tatry, Podbanské, Zverovka

Kategória:Vrchy Západných Tatier
Kategória:Dvojtisícovky na Slovensku
Kategória:Bystrá dolina (Západné Tatry)
Kategória:Vrchy v okrese Liptovský Mikuláš
Kategória:Pribylina